1917. aastal moodustatakse endise Vene impeeriumi provintsi Bessaraabia territooriumil Moldova Demokraatlik Vabariik; 1918 ühineb Moldova Rumeeniaga.  1940. aastal annekteerib NSV Liit Moldava ning moodustab selle territooriumil Moldaavia Nõukogude Sotsialistliku Vabariigi, osa aladest liidetakse Ukraina NSV-ga.    1990. juunis võtab Moldaavia NSV Ülemnõukogu vastu majandusliku ja poliitilise suveräänsuse deklaratsiooni. Riigi nimeks  saab Moldova Vabariik.  1990 hilissügisel puhkevad etnilised kokkupõrked Dnestri-äärses piirkonnas, kehtestatakse erakorraline seisukord.  1991. märtsis boikoteeritakse NSV Liidu uue põhiseaduse referendumit.  27. augustil 1991 pärast nn augustiputši läbikukkumist Moskvas kuulutatakse Moldova iseseisvaks riigiks.